paragraph_text: On je Hobit podrijetlom iz Hobitona. U Tolkienovom Hobitu on živi mirno i udobno u svom Vrećastom vijencu sve dok mu jednog jutra u dvorište ne kroči njegov budući prijatelj, čarobnjak Gandalf. Gandalf je taj koji ga nagovara da krene u potragu za zmajevim blagom zajedno s trinaest patuljaka. Na putovanju Bilbo stječe veliko poštovanje patuljaka. Putujući prema Samotnoj gori, bježeći od Goblina Bilbo pada Doriju (jednom od trinaestorice patuljaka) s leđa. Tako dospjeva u mračnu špilju, gdje u mraku nabasa na prsten. Pokušavajući izaći iz špilje sretne stvorenje Goluma. Igrajući s njime zagonetke Golum na kraju shvati da mu je Bilbo uzeo 'njegovo blago', Prsten.